Document ID: 31991R1157

ΚΑΝΟΝΙΣΜΟΣ (ΕΟΚ) αριθ. 1157/91 ΤΗΣ ΕΠΙΤΡΟΠΗΣ της 3ης Μαΐου 1991 για τροποποίηση του κανονισμού (ΕΟΚ) αριθ. 570/88 για την πώληση σε μειωμένη τιμή βουτύρου και τη χορήγηση ενίσχυσης στο βούτυρο και το συμπυκνωμένο βούτυρο που προορίζονται για την παρασκευή προϊόντων ζαχαροπλαστικής, παγωτών και άλλων προϊόντων διατροφής και του κανονισμού (ΕΟΚ) αριθ. 569/88
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 3641/90 (2), και ιδίως το άρθρο 6 παράγραφος 7, το άρθρο 7α παράγραφος 3, το άρθρο 12 παράγραφος 3 και το άρθρο 28,
Εκτιμώντας:
ότι ο κανονισμός (ΕΟΚ) αριθ. 570/88 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1048/89 (4), προβλέπει την πώληση σε μειωμένη τιμή βουτύρου και τη δυνατότητα χορήγησης ενίσχυσης στο βούτυρο και στο συμπυκνωμένο βούτυρο που προορίζονται για την παρασκευή προϊόντων ζαχαροπλαστικής, παγωτών και άλλων προϊόντων διατροφής- ότι έχει αποφασιστεί βάσει του άρθρου 7α του κανονισμού (ΕΟΚ) αριθ. 804/68, ότι το καθεστώς παρέμβασης όσον αφορά το βούτυρο μπορούσε να τροποποιηθεί μέχρι το τέλος της όγδοης δωδεκάμηνης περιόδου εφαρμογής του καθεστώτος συμπληρωματικής εισφοράς και ότι, σε αυτή την περίπτωση, η Επιτροπή ήταν δυνατόν να λάβει ιδιαίτερα μέτρα για να αυξήσει τις δυνατότητες διάθεσης των γαλακτοκομικών προϊόντων, συμπεριλαμβανομένης και της κρέμας γάλακτος- ότι, λαμβάνοντας υπόψη τη σημερινή κατάσταση της αγοράς γάλακτος, που χαρακτηρίζεται από τη μόνιμη ύπαρξη πλεονασμάτων σε γαλακτική λιπαρή ουσία, φαίνεται σκόπιμο να ενθαρρυνθεί ακόμα περισσότερο η χρήση αυτής της λιπαρής ουσίας-
ότι η κρέμα γάλακτος προσφέρεται για την παρασκευή παγωτών και παρασκευασμάτων για παγωτά όπως αναφέρεται στο άρθρο 4 παράγραφος 2 του κανονισμού (ΕΟΚ) αριθ. 570/88- ότι, εξάλλου, οι τροποποιήσεις στην εθνική νομοθεσία ορισμένων κρατών μελών όσον αφορά τον τομέα των παγωτών είναι δυνατό να έχουν ως συνέπεια τη μείωση της χρήσης της βουτυρικής λιπαρής ουσίας υπό μορφή βουτύρου που είναι ενσωματωμένο σ' αυτά τα προϊόντα- ότι είναι, κατά συνέπεια, αιτιολογημένο να συμπεριληφθεί και η κρέμα γάλακτος στις πρώτες ύλες που μπορούν να τύχουν ενισχύσεως για την παρασκευή των τελικών προϊόντων που προβλέπονται στον κανονισμό (ΕΟΚ) αριθ. 570/88- ότι, λαμβανομένης υπόψη της ιδιαιτερότητας αυτού του προϊόντος, θεωρείται σκόπιμο να προβλεφθούν ορισμένες διατάξεις που εφαρμόζονται γι' αυτό μόνο το προϊόν-
ότι το άρθρο 4 του κανονισμού (ΕΟΚ) αριθ. 570/88 προβλέπει την κατανομή σε τύπους Α, Β, Γ και Δ των τελικών προϊόντων στα οποία πρέπει να είναι ενσωματωμένο το βούτυρο ή το συμπυκνωμένο βούτυρο- ότι διαπιστώνεται ότι η ενίσχυση για τους τύπους Α, Β, Γ και Δ καθοριζόταν πάντοτε στο ίδιο επίπεδο- ότι, κατά συνέπεια, κρίνεται σκόπιμο να συγχωνευθούν οι τρεις αυτοί τελευταίοι τύποι-
ότι, για να απλοποιηθεί ο καθορισμός της ενίσχυσης και της ελάχιστης τιμής για κάθε διαγωνισμό, πρέπει να υποχρεωθούν οι υποβάλλοντες αίτηση να καθορίσουν την προσφορά τους σε Ecu ανά 100 χιλιόγραμμα και να προβλεφθεί, εξάλλου, η δυνατότητα να καθοριστεί μαθηματική σχέση μεταξύ των ενισχύσεων και της τιμής για τις διάφορες κατηγορίες βουτύρου, συμπυκνωμένου βουτύρου και κρέμας-
ότι η αποκτηθείσα εμπειρία αιτιολογεί, χωρίς αυτό να έχει επιζήμιες συνέπειες στο επίπεδο των ελέγχων, την απάλυνση ορισμένων απαιτήσεων σχετικών, αφενός, με τις ποσότητες βουτύρου ή συμπυκνωμένου βουτύρου στο οποίο δεν έχουν προστεθεί χρωστικές ουσίες, που πρέπει να χρησιμοποιούνται κατά τη διάρκεια μιας ορισμένης περιόδου για την παρασκευή τελικών προϊόντων και, αφετέρου, με τις ποσότητες που πρέπει να δηλώνονται κατά την κατάρτιση κάθε προγράμματος παρασκευής, τέλος δε σχετικών με την ανασυσκευασία του συμπυκνωμένου βουτύρου-
ότι το άρθρο 23 παράγραφος 1 του κανονισμού (ΕΟΚ) αριθ. 570/88 προβλέπει τη διενέργεια ελέγχου κατά την παρασκευή συμπυκνωμένου βουτύρου στο οποίο είτε έχουν προστεθεί χρωστικές ουσίες είτε όχι, από τις αρχές του αρμόδιου οργανισμού- ότι η εμφάνιση συστήματος αυτοελέγχου σε ορισμένες εγκεκριμένες εγκαταστάσεις, υπό ορισμένες προϋποθέσεις, αντιπροσωπεύει σημαντική ελάφρυνση των διοικητικών ευθυνών με την παράλληλη εξασφάλιση της τήρησης των στόχων του εν λόγω κανονισμού- ότι, εξάλλου, στα πλαίσια του σκοπού διασφάλισης της πλήρους αποτελεσματικότητας των διατάξεων ελέγχου θεωρημένων στο σύνολό τους, είναι αναγκαίο η συμπλήρωση αυτών των διατάξεων ως προς ορισμένα σημεία-
ότι η Επιτροπή Διαχείρισης Γάλακτος και Γαλακτοκομικών Προϊόντων δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 570/88 τροποποιείται ως εξής:
1. Ο τίτλος αντικαθίσταται ως εξής:
"Κανονισμός (ΕΟΚ) αριθ. 570/88 της Επιτροπής της 16ης Φεβρουαρίου 1988 σχετικά με την πώληση σε μειωμένη τιμή βουτύρου και τη χορήγηση ενίσχυσης στην κρέμα γάλακτος στο βούτυρο και στο συμπυκνωμένο βούτυρο που προορίζονται για την παρασκευή προϊόντων ζαχαροπλαστικής παγωτών και άλλων προϊόντων διατροφής"
2. Στο άρθρο 1:
α) το πρώτο εδάφιο αντικαθίσταται από ακόλουθο κείμενο:
"Υπό τους όρους που προβλέπονται στον παρόντα κανονισμό, διενεργείται η πώληση του βουτύρου που αγοράστηκε σύμφωνα με το άρθρο 6 παράγραφος 1 του κανονισμού (ΕΟΚ) αριθ. 804/68 και εισήλθε αποθεματοποίηση πριν από ημερομηνία η οποία πρόκειται να καθοριστεί, καθώς και η χορήγηση ενίσχυσης στη χρησιμοποίηση βουτύρου, συμπυκνωμένου βουτύρου και κρέμας που αναφέρονται στο δεύτερο εδάφιο."-
β) στο δεύτερο εδάφιο προστίθεται το ακόλουθο στοιχείο γ):
"γ) η κρέμα που υπάγεται στους κωδικούς ΣΟ ex 0401 30 39 και ex 0401 30 99, περιεκτικότητας σε λιπαρή ουσία μεγαλύτερης ή ίσης με 35 % και μικρότερης ή ίσης με 49 %, που παρασκευάζεται σύμφωνα με το άρθρο 6 παράγραφος 1 δεύτερο εδάφιο και χρησιμοποιείται κατευθείαν σε τελικά προϊόντα που αναφέρονται στο άρθρο 4 σημείο 2."
3. Το άρθρο 3 αντικαθίσταται από το ακόλουθο κείμενο:
Άρθρο 3
Ο προσφέρων μπορεί να συμμετέχει σε διαγωνισμό μόνον εάν αναλαμβάνει γραπτώς τη δέσμευση να ενσωματώσει ή να αναθέσει σε άλλον την ενσωμάτωση του βουτύρου ή συμπυκνωμένου βουτύρου ή της κρέμας γάλακτος που αναφέρονται στο άρθρο 1, αποκλειστικά και, κατά περίπτωση, με την επιφύλαξη των ενδιάμεσων προϊόντων που αναφέρονται στο άρθρο 9, στα τελικά προϊόντα που αναφέρονται στο άρθρο 4 ή, όσον αφορά την κρέμα γάλακτος, στο άρθρο 4 σημείο 2, σύμφωνα με έναν από τους ακόλουθους τρόπους παρασκευής:
α) είτε με την προσθήκη χρωστικών ουσιών που αναφέρονται στο άρθρο 5 παράγραφος 1,
- μετά από μεταποίηση του κατακυρωθέντος βουτύρου σε συμπυκνωμένο βούτυρο σύμφωνα με το άρθρο 5
ή
- ως έχει-
β) είτε με τη γραπτή δέσμευση να χρησιμοποιήσει στην εγκατάσταση όπου πραγματοποιείται η ενσωμάτωση στα ενδιάμεσα προϊόντα ή/και στα τελικά προϊόντα, μια ελάχιστη ποσότητα 45 τόνων ισοδύναμου βουτύρου κατ' έτος ή τις ίδιες ποσότητες στα ενδιάμεσα προϊόντα,
- μετά από μεταποίηση του κατακυρωθέντος βουτύρου σε συμπυκνωμένο βούτυρο σύμφωνα με το άρθρο 5
ή
- ως έχει."
4. Το άρθρο 4 τροποποιείται ως εξής:
α) στο σημείο 1 στοιχείο α), ο κωδικός ΣΟ "1905 90 50" αντικαθίσταται από τους κωδικούς ΣΟ "1905 90 45 και 1905 90 55"-
β) στο σημείο 2 στοιχείο α), το ποσοστό "5 %" αντικαθίσταται από το ποσοστό "4,5 %"-
γ) στο σημείο 2 στοιχείο β), ο κωδικός ΣΟ "1806 20 90" αντικαθίσταται από τους κωδικούς ΣΟ "1806 20 80 και 1806 20 95"-
δ) στο σημείο 3 στοιχείο α), το κείμενο του σημείου iii) διαγράφεται-
ε) στο σημείο 3 στοιχείο β), το κείμενο i) αντικαθίσταται από το ακόλουθο κείμενο:
"i) όσον αφορά τα ωμά ζυμαρικά σε μονάδες που συγκεντρώνονται στα χαρτόνια συσκευασίας,"-
στ) στο σημείο 4 δεύτερη περίπτωση, ο κωδικός ΣΟ "2103 90 90" αντικαθίσταται από τον κωδικό ΣΟ "ex 2103 90 90".
5. Στο άρθρο 6 παράγραφος 1 προστίθεται το ακόλουθο δεύτερο εδάφιο:
"Εάν πρόκειται για κρέμα γάλακτος, προστίθενται σ' αυτήν, υπό τις προϋποθέσεις που εμφαίνονται στο πρώτο εδάφιο, τα προϊόντα που εμφαίνονται στο παράρτημα ΙΙα."
6. Το άρθρο 8 τροποποιείται ως εξής:
α) το πρώτο εδάφιο αντικαθίσταται από το ακόλουθο κείμενο:
"Εάν η παρασκευή του συμπυκνωμένου βουτύρου στο οποίο έχουν προστεθεί ή όχι χρωστικές ουσίες ή εάν η προσθήκη στο βούτυρο ή, ανάλογα με την περίπτωση στην κρέμα γάλακτος χρωστικών ουσιών αφενός, και η ενσωμάτωση στα τελικά προϊόντα ή, κατά περίπτωση στ ενδιάμεσα προϊόντα που αναφέρονται στο άρθρο 9 αφετέρου, πραγματοποιούνται σε διαφορετικούς χώρους, το συμπυκνωμένο βούτυρο ή το βούτυρο ή η κρέμα γάλακτος συσκευάζονται σε κλειστές συσκευασίες καθαρού βάρους δέκα χιλιογράμμων τουλάχιστον όσον αφορά το συμπυκνωμένο βούτυρο, με την επιφύλαξη μικρότερων συσκευασιών, και 25 χιλιογράμμων τουλάχιστον όσον αφορά την κρέμα γάλακτος."-
β) στο δεύτερο εδάφιο, η εισαγωγική φράση αντικαθίσταται από το ακόλουθο κείμενο:
"Οι συσκευασίες και, κατά περίπτωση, η μικρότερη συσκευασία αναφέρουν, με χαρακτήρες εμφανείς και ευανάγνωστες, τον κανονισμό και τον προορισμό (τύπος Α/Γ/Δ ή τύπος Β), καθώς και ότι:"-
γ) στο δεύτερο εδάφιο στοιχείο α), η τελευταία πρόταση αντικαθίσταται από το ακόλουθο κείμενο:
"το συμπυκνωμένο βούτυρο μπορεί να μεταφέρεται εξίσου από βυτιοφόρα ή περιέκτες- σ' αυτή την περίπτωση:
- οι ενδείξεις που αναφέρονται ανωτέρω αναγράφονται στο βυτιοφόρο ή στον περιέκτη με γράμματα ύψους τουλάχιστον πέντε εκατοστών,
- το συμπυκνωμένο βούτυρο, πριν ενσωματωθεί στα τελικά προϊόντα, μπορεί να ανασυσκευασθεί σε κλειστές συσκευασίες υπό τις προϋποθέσεις που αναφέρονται στο πρώτο και το δεύτερο εδάφιο από εγκεκριμένη για τη συγκεκριμένη περίπτωση εγκατάσταση σύμφωνα με το άρθρο 10."-
δ) στο δεύτερο εδάφιο προστίθενται τα ακόλουθα στοιχεία γ) και δ):
"γ) εφόσον πρόκειται για κρέμα γάλακτος, μία ή περισσότερες από τις ακόλουθες ενδείξεις:
- Nata marcada destinada exclusivamente a la incorporacion en uno de los productos contemplados en el articulo 4 formula B del Reglamento (CEE) no 570/88
- Flode udelukkende tilsat robestof bestemt til forarbejdning til et af de produkter, som er naevnt i artikel 4 formel B i forordning (EOF) nr. 570/88
- Gekennzeichneter Rahm, ausschliesslich zur Verarbeitung zu einem der in Artikel 4 Formel B der Verordnung (EWG) Nr. 570/88 genannten Enderzeugnisse bestimmt
- Κρέμα γάλακτος που προορίζεται αποκλειστικά για την ενσωμάτωση στα τελικά προϊόντα όπως αναφέρονται στο άρθρο 4 τύπος Β του κανονισμού (ΕΟΚ) αριθ. 570/88
- Cream to which tracers have been added for incorporation exclusively into one of the products listed in Article 4 formula B of Regulation (EEC) No 570/88
- Creme tracee destinee exclusivement a l'incorporation dans les produits finaux vises a l'article 4 formule B du reglement (CEE) no 570/88
- Crema contenente rivelatori destinata esclusivamente all'incorporazione in uno dei prodotti di cui all'articolo 4 formula B del regolamento (CEE) n. 570/88
- Room, waarin verklikstoffen zijn bijgemengd, uitsluitend bestemd voor verwerking tot een van de in artikel 4, formule B, van Verordening (EEG) nr. 570/88 bedoelde produkten
- Nata marcada destinada exclusivamente a incorporacao num dos produtos finais referidos no artigo 4o, formula B, do Regulamento (CEE) no 570/88.
Όταν η κρέμα γάλακτος μεταφέρεται σε βυτιοφόρο ή περιέκτες, οι ενδείξεις που αναφέρονται ανωτέρω αναγράφονται στο βυτιοφόρο ή στον περιέκτη με γράμματα ύψους τουλάχιστον πέντε εκατοστών-
δ) όσον αφορά το συμπυκνωμένο βούτυρο στο οποίο έχουν προστεθεί χρωστικές ουσίες, οι ενδείξεις "συμπυκνωμένο βούτυρο" ή "βούτυρο" που αναφέρονται στα στοιχεία α) και β) συμπληρώνονται με τον όρο "με χρωστικές ουσίες .
7. Στο άρθρο 9 παράγραφος 1 στοιχείο δ), η εισαγωγική φράση αντικαθίσταται από το ακόλουθο κείμενο:
"δ) όσον αφορά τη μεταφορά του ενδιάμεσου προϊόντος, οι διατάξεις του άρθρου 8 εφαρμόζονται με την αναφορά επί της συσκευασίας, πέρα από την ένδειξη του προορισμού (τύπος Α/Φ/Δ ή τύπος Β) και, κατά περίπτωση, με τον όρο "με χρωστικές ουσίες", μιας ή περισσοτέρων από τις ακόλουθες ενδείξεις:".
8. Το άρθρο 10 τροποποιείται ως εξής:
α) η παράγραφος 1 αντικαθίσταται από το ακόλουθο κείμενο:
"1. Η παρασκευή συμπυκνωμένου βουτύρου που αναφέρεται στο άρθρο 1 δεύτερο εδάφιο στοιχείο β), η μεταποίηση βουτύρου σε συμπυκνωμένο βούτυρο που αναφέρεται στο άρθρο 5, η προσθήκη χρωστικών ουσιών που αναφέρεται στο άρθρο 6, η ενσωμάτωση βουτύρου και συμπυκνωμένου βουτύρου που αναφέρεται στο άρθρο 7, η ανασυσκευασία συμπυκνωμένου βουτύρου που αναφέρεται στο άρθρο 8 δεύτερο εδάφιο στοιχείο α) και η ενσωμάτωση σε ενδιάμεσα προϊόντα που αναφέρονται στο άρθρο 9 γίνονται σε εγκεκριμένη εγκατάσταση."-
β) στην παράγραφο 2 το στοιχείο α) αντικαθίσταται από το ακόλουθο κείμενο:
"α) διαθέται κατάλληλες τεχνικές εγκαταστάσεις και έχει ικανότητα μεταποίησης ή ενσωμάτωσης τουλάχιστον πέντε τόνων βουτύρου ανά μήνα ή ισοδυνάμου σε συμπυκνωμένο βούτυρο ή κρέμα γάλακτος ή ενδεχομένως ενδιάμεσα προϊόντα-"
γ) στην παράγραφο 2 το στοιχείο δ) αντικαθίσταται από το ακόλουθο κείμενο:
"δ) δεσμεύεται να υποβάλλει στον οργανισμό που είναι επιφορτισμένος με τη διενέργεια του ελέγχου που αναφέρεται στο άρθρο 23, το πρόγραμμα παρασκευής του για κάθε προσφορά όπως αυτή ορίζεται στο άρθρο 163, σύμφωνα με τις λεπτομέρειες εφαρμογής που καθορίστηκαν από το κράτος μέλος."-
δ) στην παράγραφο 4, δεύτερη περίπτωση αντικαθίσταται από το ακόλουθο κείμενο:
"- η προσθήκη στο βούτυρο ή στην κρέμα γάλακτος χρωστικών ουσιών,".
9. Στο άρθρο 12 η παράγραφος 1 τροποποιείται ως εξής:
α) το στοιχείο β) αντικαθίσταται από το ακόλουθο κείμενο:
"β) να τηρεί λογιστικά βιβλία στα οποία να φαίνονται σε κάθε παράδοση τα ονόματα και οι διευθύνσεις των αγοραστών και οι αντίστοιχες ποσότητες προσδιορίζοντας τον προορισμό τους (τύπος Α/Γ/Δ ή τύπος Β)-"
β) στο σημείο γ) η τρίτη περίπτωση αντικαθίσταται από το ακόλουθο κείμενο:
"- η υποχρέωση ενσωμάτωσης στα τελικά προϊόντα προσδιορίζοντας τον προορισμό (τύπος Α/Γ/Δ ή τύπος Β), και εντός της προθεσμίας που αναφέρεται στο άρθρο 11".
10. Το άρθρο 16 τροποποιείται ως εξής:
α) στην παράγραφο 1, το δεύτερο εδάφιο αντικαθίσταται από το ακόλουθο κείμενο:
"Η προσφορά υποβάλλεται στον οργανισμό παρέμβασης που κατακρατεί το βούτυρο ή όταν πρόκειται για χορήγηση ενίσχυσης στον οργανισμό παρέμβασης του κράτους μέλους στο έδαφος του οποίου πραγματοποιείται η προσθήκη των χρωστικών ουσιών ή, ανάλογα με την περίπτωση, η παρασκευή του συμπυκνωμένου βουτύρου ή ενσωμάτωση του βουτύρου στα τελικά προϊόντα ή η ενσωμάτωση του βουτύρου στα ενδιάμεσα προϊόντα."-
β) στην παράγραφο 2:
- το στοιχείο γ) αντικαθίσταται από το ακόλουθο κείμενο:
"γ) ο προορισμός του βουτύρου (τύπος Α/Γ/Δ ή τύπος Β) και ο τρόπος μεθόδου με αναφορά στις σχετικές διατάξεις του άρθρου 3-",
- το στοιχείο δ) αντικαθίσταται από το ακόλουθο κείμενο:
"δ) η τιμή που προσφέρεται ανά 100 χιλιόγραμμα βουτύρου της επιθυμητής περιεκτικότητας σε λιπαρή ουσία χωρίς να λαμβάνονται υπόψη οι μεταγενέστερες φορολογικές επιβαρύνσεις κατά την έξοδο από τις ψυκτικές εγκαταστάσεις, εκφρασμένη σε Ecu-"-
γ) η παράγραφος 3 αντικαθίσταται από το ακόλουθο κείμενο:
"3. Όσον αφορά τη χορήγηση της ενίσχυσης η προσφορά αναφέρει:
α) το όνομα και τη διεύθυνση του προσφέροντος-
β) την ποσότητα κρέμας γάλακτος ή βουτύρου για την οποία ζητείται η ενίσχυση προσδιορίζοντας, όσον αφορά το βούτυρο, την περιεκτικότητα σε λιπαρή ουσία-
γ) τον προορισμό (τύπος Α/Γ/Δ ή τύπος Β) και τον τρόπο χρησιμοποίησής του με αναφορά στις σχετικές διατάξεις του άρθρου 3-
δ) το προτεινόμενο ποσό της ενίσχυσης για 100 χιλιόγραμμα κρέμας γάλακτος ή βουτύρου ή συμπυκνωμένου βουτύρου λαμβάνοντας υπόψη ενδεχομένως τις χρωστικές ουσίες, εκφρασμένης σε Ecu"-
δ) στην παράγραφο 4, τα στοιχεία α) και β) αντικαθίστανται από το ακόλουθο κείμενο:
"α) αφορά ένα μόνο και το αυτό προϊόν (κατακυρωθέν βούτυρο ή κρέμα γάλακτος ή βούτυρο ή συμπυκνωμένο βούτυρο), της ίδιας περιεκτικότητας σε λιπαρή ουσία στην περίπτωση του βουτύρου (είτε ίση ή ανώτερη του 82 % είτε κατώτερη του 82 %), και του ίδιου προορισμού (τύπος Α/Γ/Δ ή τύπος Β) και τον ίδιο τρόπο εφαρμογής-
β) αφορά μια ποσότητα πέντε τόνων βουτύρου ή 12 τόνων κρέμας γάλακτος ή τεσσάρων τόνων συμπυκνωμένου βουτύρου. Ωστόσο, στην περίπτωση που η διαθέσιμη ποσότητα σε μια αποθήκη είναι κατώτερη, η διαθέσιμη ποσότητα αποτελεί την ελάχιστη ποσότητα για την προσφορά-".
11. Το άρθρο 18 τροποποιείται ως εξής:
α) η παράγραφος 1 αντικαθίσταται από το ακόλουθο κείμενο:
"1. Λαμβάνοντας υπόψη τις προσφορές που λαμβάνονται για κάθε ειδικό διαγωνισμό και σύμφωνα με τη διαδικασία που προβλέπεται στο άρθρο 30 του κανονισμού (ΕΟΚ) αριθ. 804/68 που καθορίζει την ελάχιστη τιμή πώλησης βουτύρου καθώς και ένα ελάχιστο ποσό της ενίσχυσης για την κρέμα γάλακτος, το βούτυρο και το συμπυκνωμένο βούτυρο που μπορούν να διαφοροποιηθούν ανάλογα:
- στον προορισμό (τύπος Α/Γ/Δ ή τύπος Β),
- την περιεκτικότητα σε λιπαρή ουσία του βουτύρου,
- τον τρόπο χρησιμοποίησής του σύμφωνα με το άρθρο 3,
Ωστόσο, η Επιτροπή μπορεί σύμφωνα με τη διαδικασία που αναφέρεται πιο πάνω, να καθορίσει ελάχιστη τιμή βάσης πώλησης ή/και μέγιστη ενίσχυση βάσης για το βούτυρο με τις διαφορές που αναφέρονται στο παράρτημα VII και καθορίζονται ανάλογα με τον προορισμό, την περιεκτικότητα σε λιπαρή ουσία του βουτύρου καθώς και τον τρόπο χρησιμοποίησής του.
Σύμφωνα με την ίδια διαδικασία μπορεί να αποφασισθεί να μη δοθεί συνέχεια στο διαγωνισμό."-
β) στην παράγραφο 2, η εισαγωγική φράση αντικαθίσταται από το ακόλουθο κείμενο:
"2. Συγχρόνως με την ή τις ελάχιστες τιμές πώλησης και με το ή τα μέγιστα ποσά της ενίσχυσης και σύμφωνα με την ίδια διαδικασία, το ή τα ποσά των εγγυήσεων μεταποίησης καθορίζονται ανά 100 χιλιόγραμμα σε συνάρτηση είτε με τη διαφορά που υπάρχει μεταξυ της τιμής παρέμβασης του βουτύρου και των ελάχιστων τιμών που καθορίζονται είτε σε συνάρτηση με τα ποσά της ενίσχυσης. Σε περίπτωση καθορισμού ελάχιστης τιμής βάσης πώλησης ή μέγιστης ενίσχυσης βάσης, η εγγύηση μεταποίησης έχει ως στόχο να εξασφαλίσει την τήρηση των πρωτογενών απαιτήσεων όσον αφορά:"-
γ) στην παράγραφο 3, το πρώτο εδάφιο αντικαθίσταται από το ακόλουθο κείμενο:
"3. Τα απαραίτητα αποδεικτικά στοιχεία για να επιτευχθεί η αποδέσμευση των εγγυήσεων που αναφέρονται στην παράγραφο 2 πρέπει να λαμβάνονται από τον αρμόδιο οργανισμό μέσα σε προθεσμία δώδεκα μηνών από την λήξη της προθεσμίας που προβλέπεται στο άρθρο 11."
12. Το άρθρο 21 τροποποιείται ως εξής:
α) στην παράγραφο 1, το στοιχείο ε) αντικαθίσταται από το ακόλουθο κείμενο:
"ε) τον επιλεγέντα τύπο χρησιμοποίησης με αναφορά στις διατάξεις του άρθρου 3 και τον προορισμό (τύπος Α/Γ/Δ ή τύπος Β)."-
β) στην παράγραφο 3, το πρώτο εδάφιο αντικαθίσταται από το ακόλουθο κείμενο:
"3. Το βούτυρο παραδίδεται από τον οργανισμό παρέμβασης σε συσκευασίες που φέρουν με γράμματα ορατά και ευανάγνωστα την ένδειξη του κανονισμού καθώς και τον προορισμό (τύπος Α/Γ/Δ ή τύπος Β) και τον τρόπο χρησιμοποίησης του βουτύρου με αναφορά στις σχετικές διατάξεις του άρθρου 3."
13. Το άρθρο 22 τροποποιείται ως εξής:
α) στην παράγραφο 2:
- το στοιχείο α) αντικαθίσταται από το ακόλουθο κείμενο:
"α) το ποσό της ενίσχυσης που χορηγείται για τη σχετική ποσότητα βουτύρου ή συμπυκνωμένου βουτύρου ή κρέμας γάλακτος και η προσφορά, η οποία χαρακτηρίζεται με αύξοντα αριθμό, στην οποία και αναφέρεται-",
- το στοιχείο δ) αντικαθίσταται από το ακόλουθο κείμενο:
"δ) τον επιλεγόμενο τρόπο χρησιμοποίησης με αναφορά στις διατάξεις του άρθρου 3 και τον προορισμό (τύπος Α/Γ/Δ ή τύπος Β) με την επιφύλαξη της εφαρμογής στα πλαίσια του παρόντος κεφαλαίου των διατάξεων του άρθρου 21 παράγραφος 4."-
β) στην παράγραφο 3 προστίθεται το ακόλουθο στοιχείο γ):
"γ) για την κρέμα γάλακτος:
- ότι ανταποκρίνεται στους όρους που αναφέρονται στο άρθρο 1 δεύτερο εδάφιο στοιχείο γ)
και
- ότι έχει συσταθεί εγγύηση μεταποίησης που αναφέρεται στο άρθρο 18 παράγραφος 2."
14. Το άρθρο 23 τροποποιείται ως εξής:
α) στο σημείο 1, το πρώτο εδάφιο αντικαθίσταται από το ακόλουθο κείμενο:
"1. Κατά την παρασκευή του συμπυκνωμένου βουτύρου, που έχει αποτελέσει αντικείμενο ή όχι προσθήκης χρωστικών ουσιών ή κατά την προσθήκη των χρωστικών ουσιών στην κρέμα γάλακτος ή στο βούτυρο ή ακόμη κατά την ανασυσκευασία που αναφέρεται στο άρθρο 8 δεύτερο εδάφιο στοιχείο α) δεύτερη περίπτωση, ο αρμόδιος οργανισμός εξασφαλίζει επιτόπιους ελέγχους με βάση το πρόγραμμα παρασκευής της εγκατάστασης που αναφέρεται στο άρθρο 10 παράγραφος 2 στοιχείο δ) κατά τρόπο ώστε κάθε προσφορά, όπως περιγράφεται στο άρθρο 16, να αποτελεί αντικείμενο τουλάχιστον ενός ελέγχου. Εντούτοις, προκειμένου να διενεργείται ο έλεγχος ποιότητας, τα κράτη μέλη έχουν τη δυνατότητα, μετά από σύμφωμη γνώμη και της Επιτροπής, να θεσπίσουν σύστημα αυτοελέγχου, που τελεί κάτω από την επιτήρησή τους, για ορισμένους εγκεκριμένες εγκαταστάσεις."-
β) στο σημείο 3, η εισαγωγική φράση αντικαθίσταται από το ακόλουθο κείμενο:
"3. Ο έλεγχος της χρησιμοποίησης του συμπυκνωμένου βουτύρου ή της κρέμας γάλακτος ή του βουτύρου ή του ενδιάμεσου προϊόντος στα τελικά προϊόντα πρέπει να προβλέπει τις εξής λεπτομέρειες:"-
γ) στο σημείο 5, το δεύτερο εδάφιο αντικαθίσταται από το ακόλουθο κείμενο:
"Το παρόν σημείο εφαρμόζεται μόνον εάν ο τελικός χρήστης δεσμεύεται γραπτώς να αγοράζει για μία ετήσια περίοδο μόνο μία μέγιστη ποσότητα έξι τόνων βουτύρου ή την ίδια ποσότητα στα ενδιάμεσα προϊόντα ή 14 τόνων κρέμας γάλακτος. Το παρόν σημείο δεν ισχύει για τον τελικό χρήστη που δεν έχει τηρήσει αυτή τη δέσμευση."-
δ) προστίθενται τα ακόλουθα σημεία 6 και 7:
"6. Οι έλεγχοι που διενεργούνται σε ισχύ του παρόντος άρθρου πρέπει να αποτελούν αντικείμενο μιας αναφοράς του ελέγχου όπου ορίζονται:
- η ημερομηνία του ελέγχου,
- η διάρκειά του,
- οι ενέργειες που πραγματοποιήθηκαν.
7. Μετά από την παρέλευση ενός έτους εφαρμογής του καθεστώτος που προβλέπεται στον παρόντα κανονισμό, κάθε κράτος μέλος συντάσσει μια έκθεση για την υλοποίηση των διατάξεων που αφορούν τη χρήση της κρέμας γάλακτος που αναφέρεται στο άρθρο 1 δεύτερο εδάφιο στοιχείο γ) και την υποβάλλει στην Επιτροπή."
15. Το άρθρο 24 αντικαθίσταται από το ακόλουθο κείμενο:
"Άρθρο 24
Τα προϊόντα που αναφέρονται στο άρθρο 1 δεύτερο εδάφιο υποβάλλονται επίσης σε έλεγχο όπως αναφέρεται στο άρθρο 2 του κανονισμού (ΕΟΚ) αριθ. 569/88 της Επιτροπής (*) από την έναρξη των εργασιών οι οποίες αναφέρονται στο άρθρο 6 και μέχρι την ενσωμάτωση στα τελικά προϊόντα.
Οι ειδικές ενδείξεις που πρέπει να εγγραφούν στο χώρο 44 του ενιαίου διοικητικού εγγράφου καθώς και στους πλέον κατάλληλους χώρους του εγγράφου αιτιολογώντας τον κοινοτικό χαρακτήρα των προϊόντων, ή στους χώρους 104, 106 και 107 του αντιτύπου ελέγχου Τ5 είναι αυτές που εμφαίνονται από το τμήμα ΙΙ του παραρτήματος του κανονισμού (ΕΟΚ) αριθ. 569/88 στο σημείο 25 και, κατά περίπτωση, στο σημείο Α στοιχεία γ) ή δ) ή ε) ή στ).
(*) ΕΕ αριθ. L 55 της 1. 3. 19988, σ. 1."
16. Προστίθενται τα παραρτήματα ΙΙα και VII που επισυνάπτονται στον παρόντα κανονισμό.
Άρθρο 2
Το σημείο 25 του μέρους ΙΙ του παραρτήματος του κανονισμού (ΕΟΚ) αριθ. 569/88 τροποποιείται ως εξής:
- ο τίτλος του σημείου 25 αντικαθίσταται από τον ακόλουθο τίτλο:
"25. Κανονισμός (ΕΟΚ) αριθ. 570/88 της Επιτροπής της 16ης Φεβρουαρίου 1988 σχετικά με την πώληση σε μειωμένη τιμή βουτύρου και τη χορήγηση ενίσχυσης στην κρέμα γάλακτος, το βούτυρο και στο συμπυκνωμένο βούτυρο που προορίζονται για την παρασκευή προϊόντων ζαχαροπλαστικής, παγωτών και άλλων προϊόντων διατροφής:",
- στο σημείο 25 Α προστίθεται το στοιχείο στ):
"στ) κατά την αποστολή της κρέμας γάλακτος στην οποία προστέθηκαν χρωστικές ουσίες προκειμένου να ενσωματωθεί σε τελικά προϊόντα:
- χώρος 104 του αντιτύπου ελέγχου Τ5:
κρέμα γάλακτος στην οποία προστέθηκαν χρωστικές ουσίες και η οποία προορίζεται για ενσωμάτωση στα προϊόντα που αναφέρονται στο άρθρο 4 παράγραφος 2 του κανονισμού (ΕΟΚ) αριθ. 570/88,
- χώρος 106 του αντιτύπου ελέγχου Τ5:
1. Ημερομηνία ορίου για την ενσωμάτωση στα τελικά προϊόντα.
2. Ένδειξη προορισμού (τύπος Β).",
- οι όροι "τύπος Α/Γ ή τύπος Β ή τύπος Δ" αντικαθίστανται από τους όρους "τύπος Α/Γ/Δ ή τύπος Β" στα ακόλουθα σημεία:
- Α:
- στοιχείο α) σημείο 3,
- στοιχείο β) σημείο 3,
- στοιχείο γ) δεύτερη περίπτωση σημείο 2,
- στοιχείο δ) δεύτερη περίπτωση σημείο 2,
- στοιχείο ε) δεύτερη περίπτωση σημείο 2,
- Β:
- στοιχείο α) σημείο 3,
- στοιχείο β) σημείο 3 και ΙΙ δεύτερη περίπτωση σημείο 2,
- στοιχείο γ) σημείο 3 και ΙΙ δεύτερη περίπτωση σημείο 2,
- στοιχείο δ) σημείο 3 και ΙΙ δεύτερη περίπτωση σημείο 1.
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται στον πρώτο διαγωνισμό που διεξάγεται μετά την ημέρα της έναρξης ισχύος του. Ωστόσο, μέχρι τις 30 Σεπτεμβρίου 1991 και προκειμένου να πληρούνται οι διατάξεις του άρθρου 1 σημείο 6 στοιχεία β) και δ) όσον αφορά αποκλειστικά το νέο σημείο "δ", σημείο 7 και σημείο 12 στοιχείο β), οι παλαιές προτυπωμένες συσκευασίες είναι δυνατόν να χρησιμοποιούνται εφόσον φέρουν την ένδειξη του νέου τύπου του προορισμού "(τύπος Α/Γ/Δ ή τύπος Β)" ή τους νέους όρους "με χρωστικές ουσίες", που έχουν εναποτεθεί με σφραγίδα ή κολλημένη ετικέτα. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 3 Μαΐου 1991.

Labels: 3
17
6